钦定古今图书集成/明伦汇编/氏族典/第621卷 > 《凌迪知万姓统谱》 > 抹撚尽忠
## 钦定古今图书集成/明伦汇编/氏族典/第621卷 > 《凌迪知万姓统谱》 > 抹撚尽忠

按《金史抹撚尽忠传》：“尽忠本名彖多，上京路猛安人。
中大定二十八年进士第，调高阳朝城主簿。御史举
廉能，迁顺义军节度副使，起复翰林修撰，同知德昌军节度事，签北京按察司、滑州刺史，改恩州，迁山东
按察副使，降虢州刺史，改乾州。泰和六年伐宋，为元
帅右监军完颜充经历官，入为吏部郎中，累迁中都”、
西京按察使。未几，拜尚书右丞，行省西京。宣宗迁汴，
与右丞相承晖守中都，承晖为都元帅，尽忠复为左
副元帅。十月，进拜平章政事。中都危急，承晖仰药而
死。尽忠出奔，至南京，宣宗释不问，仍以为平章政事。
尽忠与高琪素不相能，疑宣宗颇疏己，高琪间之，其
兄吾里也语及中都事，曰：“迩来上颇疏我，此高琪所
为也。若再主兵，必不置此，胡沙虎之子，孰为为之？”九
月，徒单吾典告尽忠谋逆，命有司鞫治，遂并吾里也
诛之。